Na temelju članka 31. Zakona o vatrogastvu (Narodne novine br. 125/19), članka 12. st.1 Zakona o ustanovama (76/93, 29/97, 47/99, 35/08 i 129/19) i članka 32. Statuta Grada Šibenika (Službeni glasnik Grada Šibenika, broj 8/10, 5/12, 2/13, 2/18, 8/18-pročišćeni tekst i 2/20), Gradsko vijeće Grada Šibenika, na 21. sjednici od 31. srpnja 2020. godine, donosi

ODLUKU

o izmjenama i dopunama Odluke o osnivanju Javne vatrogasne postrojbe Grada Šibenika

Članak 1.

U Odluci o osnivanju Javne vatrogasne postrojbe grada Šibenika (Službeni vjesnik Šibensko-kninske županije, broj 12/99, 9/03, 11/03 i Službeni glasnik Grada Šibenika, broj 11/10, 10/16, 2/20) u točki 11. stavku 2. iz riječi „redova“ dodaju se riječi:“ većinom glasova“.

Članak 2.

U točki 20. stavak 3. riječ „tri godine“ zamjenjuje se riječima „pet godina“.

Članak 3.

U točki 30. stavak 1. mijenja se i glasi:

„Broj profesionalnih vatrogasaca određuje se sukladno odgovarajućim elementima procjene ugroženosti i plana zaštite od požara, vatrogasnih planova i vatrogasne mreže.“

Članak 4.

Ova Odluka stupa na snagu osmog dana od dana objave u Službenom glasniku Grada Šibenika.

KLASA: 012-03/20-01/17

URBROJ: 2182/01-02/1-20-2

Šibenik, 31. srpnja 2020.

GRADSKO VIJEĆE GRADA ŠIBENIKA

 PREDSJEDNIK

 dr.sc. Dragan Zlatović,v.r.